
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02461/2014-04
15.01.2016. године
Б е о г р а д
	


На основу члана 14. и члана 16. став 8. тачка 3.  Закона о високом образовању („Службени гласник РС'', бр. 76/05, 100/07   аутентично тумачење 97/08 и 44/10) и Правилника о стандардима и поступку за акредитацију високошколских установа и студијских програма  („Службени гласник РС'', бр. 106/06, 112/08, 70/11, 101/12 - I - 25, 101/12 - I - 26, 13/14),  Комисија за акредитацију и проверу квалитета, на седници одржаној 15.01.2016. године у Београду, донела је

Р Е Ш Е Њ Е 

 Одбија се захтев за акредитацију студијског програма који је поднела високошколска установа АЛФА БК УНИВЕРЗИТЕТ - ФАКУЛТЕТ ЗА МЕНАЏМЕНТ У СПОРТУ,            са седиштем у  DOCVARIABLE ConvertString(Adresa,1,5) \* MERGEFORMAT Палмира Тољатија 3,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100421811, Матични број: 17347535,        број 612-00-02461/2014-04 од 19.12.2014. године у оквиру образовно-научног поља     друштвено-хуманистичких наука.
О б р а з л о ж е њ е

Високошколскa установа АЛФА БК УНИВЕРЗИТЕТ- ФАКУЛТЕТ ЗА МЕНАЏМЕНТ У СПОРТУ са седиштем у  DOCVARIABLE ConvertString(Adresa,1,5) \* MERGEFORMAT Палмира Тољатија 3,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 19.12.2014. године поднела захтев за акредитацију студијског програма   Докторске студије - МЕНАЏМЕНТ У СПОРТУ  под бројем 612-00-02461/2014-04. 
Уз захтев за акредитацију, накнадно је достављена  документација, 10.06.2015. године, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12 - I - 25, 101/12 - I - 26, 13/14).

У складу са чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештаји рецензената о извршеној анализи достављене документације са оценом и извештај поткомисије који садржи и оцену достављени су Комисији за акредитацију и проверу квалитета. 
Докторске академске студије – Менаџмент у спорту припадају образовно научном пољу: Друштвено-хуманистичких наука, област: Менаџмент и бизнис. Назив дипломе: Доктор наука  -  менаџмент и бизнис у складу је са листом звања НСВО. Програм траје  3 године, има 180 ЕСПБ. Програм је акредитован 23.06.2010. решењем Националног савета за високо образовање. Установа је поднела документацију за поновну акредитацију.

Да би високошколска установа могла да изводи наставу на докторским студијама, мора да буде акредитована као научно-истрживачка установа. Установа је први пут акредитована за обављање научно-истраживачке делатности 2009. године (решење бр. 021-01-61/132; од 14.09.2009.). Установа није доставила доказе о поновној акредитацији научно-истраживачке делатности, већ је доставила Одлуку о акредитацији Алфа универзитета од 25.03.2014. године, број: 660-02-00198/2013-17. Факултет за менаџмент у спорту је засебно правно лице (написано је и у Захтеву за акредитацију), па је потребно да се акредитација односи на Факултет за менаџмент у спорту.
Установа не задовољава многе параметре који се односе на научноистраживачки рад. Установа наводи да је у току реализација 4 научноистраживачка пројекта (2 међународна и 2 друга пројекта). Ови пројекти нису подржани и финансирани од стране  државних институција које су надлежне за област науке и научно-истраживачког рада. Сви пројекти су стручно-апликативног карактера и реализују се у оквиру сарадње са спортским асоцијацијама и невладиним сектором. Рецензенти сматрају да пројекти нису у пољу друштвено-хуманистичких наука, за шта се тражи акредитација.
У Установи је у претходне 3 године објављено 10 докторских теза (Табела 8.1 – Листа одбрањених докторских дисертација у претходне 3 године) Од 10 теза, само су резултати из 2 тезе објављени у научним часописима категорије М24, што доводи у питање научну заснованости осталих теза, а такође је у супротности са Правилником Установе о оцени и одбрани докторске дисертације из 2008. године, Члан 7,  где  пише да је потребно објавити један рад из тезе у домаћем или међународном часопису са листе Министарства надлежног за науку или ССЦИ листе. На овај Правилник и члан 7 Установа се  позвала у претходној акредитацији, пошто се оваква одредба не налази у Статуту Установе.

Анализирајући табелу: Табела П.5. Збирни преглед научно истраживачких резултата у установи у претходној школској години, уочено је да је извршена погрешна категоризација неких часописа, па се број радова приказаних у Табели П1: Збирни преглед броја одбрањених  теза и публикација у међународним часописима у последњих 10 година, где је написано 112- доводи  у питање.

Погрешна категоризација је примећена код следећих часописа:

-Serbian Journal of Sports Sciences- nije M21, već M51

- Historicky- nije M21, nema IF
- International Journal of Sport and Exercise Psychology- nije M21, nema IF

- Journal of Exercise Physiologyonline- nije M21, nema IF

- Sports Science, Travnik- nije M51, nije na Listi Ministarstva

- ТТЕМ journal- Technics Technologies Education Management- nema IF, изгубио га je 2012, па се рад у годинама после 2012. не рачуна приликом вредновања компетентности наставника
 -Ecologica- nije M51, nije na Listi Ministarstva
Осим недовољног броја радова, рецензенти сматрају да наставнички кадар није компетентан за извођење наставе на докторским студијама, пошто је основна профилисаност готово свих наставника у области кинезиолошкиох наука, а студијски програм је креиран за менаџмент и бизнис. Суштинске компетенције наставника на докторским студијама су доведене у питање (доминантно су наставници кинезиолошке оријентације; нема наставника који су аутентично из подручја менаџмента и бизниса, тј. економских наука). Истраживачка и научна продукција већине наставника је доминантно усмерена на кинезилошке феномене (спортски тренинг, рекреација, тренажна технологија, спортска дијагностика, историја спорта, и сл.), а готово минимално на подручје менаџмента, бизниса и пословних аспеката који могу бити апликативни и у спорту

Од 5 пријављених ментора, 4  не задовољавају критеријуме да буду ментори. Иако је Установа у Стандарду 9 написала: „Сваки ментор има најмање 3 рада објављена или прихваћена за објављивање у међународним научним часописима (СЦИ или ССЦИ листа) и најмање до 10 радова објављених у часописима који су верификовани од стране Министарства науке“- то није тачно. Увидом у картоне ментора, може се констатовати да по референцама само проф. Миленко Милошевић задовољава овај критеријум, али он има више од 65 година и не може бити наставник. 
Према Правилнику о измени стандарда за акредитацију студијских програма докторских студија од 10.12.3013. године, где пише да  ментор на докторским студијама у пољу друштвено-хуманистичких наука може бити наставник који је остварио најмање 24 бода, може се констатовати: 
1. Ђорђе Мачванин- не испуњава услов, нема  ни одговарајуће референце- све су из области медицине. Иако је написано да је емеритус, није достављена Одлука о избору у звање. Наставник има 70 година, па не може држати наставу.
2. Миленко Милошевић- испуњава услов по броју радова, али има 67 година и не може учествовати у настави. 
3. Драган Животић  - у картону ментора погрешно су категоризовани радови, па нема 24 поена.

4. Предраг Немец- нема 24 поена, не могу се прихватити радови који су предати, а нису прихваћени за публикацију, погрешна је категоризација радова. Овај наставник нема уписан докторат у радну књижицу;  у Картону наставника не пише да предаје на докторским студијама.

Рецензенти сматрају да структура и садржај студијског програма, у суштини, нису у целости адекватно усклађени са излазним компетенцијама свршених студената и звањем - доктор наука-менаџмент и бизнис. Недостају предмети чијим би изучавањем студенти били адекватно упућени на научне аспекте савременог бизниса, што подразумева и одређени фонд научних сазнања која обухватају предмети економске области (микро и макро економија; рачуноводство и ревизија, и сл.), односно савремених концепата менаџмента (менаџмент ризика; менаџмент квалитета; менаџмент одрживог развоја, и сл.) који се могу апликовати и у спортској делатности. Један број предмета је доминантно усмерен ка решавању ужестручне проблематике и питања из кинезиолошке области (Антрополошка истраживања у спорту и Метрологија у спорту) тако да концепцијски не претендују ка интердисциплинарности, што се у контексту менаџмента и бизниса (примењеног у спорту) очекује. Исто тако, један број предмета који су у директној вези са израдом докторске дисертације (Семинарски рад) није адекватно конципиран, с обзиром да овакви облици рада доминирају на нижим нивоима студијских програма. Исто тако, предмети Ауторско учешће на научном скупу и Рад у релевантном научном часопису представљају, у суштини, исту студијску основу, тако да су непотребно издвојени као засебне области изучавања (израђен стручни и/или научни текст свакако да се излаже и публикује у оквиру неког научног скупа или научног часописа). Нелогично висок ниво ЕСПБ је добио предмет Докторска дисертација (теоријске основе), чак 30 ЕСПБ, мада се, суштински, теоријско утемељење за припрему и израду докторске дисертације, већ налази у подлози наставних садржаја других наставих предмета (Методологија научних истраживања; Студијски истраживачки рад). 

Структура студијског програма није у складу са Стандардима акредитације, где се захтева минимум 20 часова активне наставе по семестру, што није остварено у трећем семестру. Како се по Стандарду израда докторске дисертације приказује само са ЕСПБ, не са СИР, овај стандард није испуњен ни у трећој години. Такође, нелогично је да предмет од само 20 часова СИР вреди 30 ЕСПБ.

Даље, примећене су бројне неусаглашености у броју часова између предмета који су приказани у табели 5.2 и картона појединачних предмета:

-Стратегијски финансијски менаџмент: у табели 5.2 пише 6 часова предавања, у картону предмета не пишу часови предавања;

- Рад у релевантном научном часопису-: у табели 5.2  не пишу часови теоријске наставе, у картону предмета пише да има 6 часова теоријске наставе, ако је тачно, треба да пише и име наставника који држи предавања;

-Ауторско учешће у научном скупу: у табели 5.2  не пишу часови теоријске наставе, у картону предмета пише да има 6 часова теоријске наставе, ако је тачно, треба да пише и име наставника који држи предавања.

На следећим предметима није приказан наставник у картонима предмета: Семинарски рад; Рад у релевантном научном часопису; Ауторско учешће у научном скупу; Докторска дисертација (теоријске основе) .

Документација коју је Установа предала је веома неуредна, па су примећене многе неусаглашености, од којих наводимо следеће:
Изет Рађо- налази се у ел. формулару, у Табели 5.4, у Картону предмета Нови концепти менаџмента у спорту, а нема приложен Картон наставника, нити радну књижицу/уговор;

Бранко Петковић- дат је његов Картон наставника, а не предаје ниједан предмет на ДС;

Јован Веселиновић- у Картону наставника не пише да је на неком предмету на ДС;

Љубица Бачанац- у Картону наставника пише да предаје Управљање ризицима у спорту, а у Картону тог предмета је уписан Ђорђе Мачванин, као и у Табели 5.4;

Слободан Живковић- није јасно да ли је редовни или ванредни професор. У ел. формулару пише ванредни професор, на другим местима редовни професор.
Поткомисија на основу увида у документацију студијског програма и извештаја рецезената утврдила да студијски програм   Докторске студије - МЕНАЏМЕНТ У СПОРТУ не испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, те предлаже Комисији да донесе решење о одбијању.
Имајући у виду предлог поткомисије, Комисија је утврдила да АЛФА БК УНИВЕРЗИТЕТ- ФАКУЛТЕТ ЗА МЕНАЏМЕНТ У СПОРТУ, са седиштем у  DOCVARIABLE ConvertString(Adresa,1,5) \* MERGEFORMAT Палмира Тољатија 3,  DOCVARIABLE ConvertString(Sediste,1,5) \* MERGEFORMAT БЕОГРАД, за студијски програм  Докторске студије - МЕНАЏМЕНТ У СПОРТУ   не испуњава стандарде у погледу квалитета студијског програма. Сагласно наведеном,  Комисија за акредитацију и проверу квалитета је на седници одржаној 15.01.2016. године донела решење као у диспозитиву.
Упутство о правном средству: Против овог решења може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК 

Члан поткомисије :

_________________________

Проф. др Биљана Предић
Члан поткомисије:

_________________________

Проф. др Весна Кунтић (известилац)
Члан поткомисије :

_________________________

Проф. др Мирко Савић
	ПРЕДСЕДНИК

Проф. др Ћемал Долићанин


